JY LEES NOU Binne 'n oogwink het hierdie jong vrou se lewe verander
Wanneer jy Kim McCusker se verhaal, Scarred - But Not For Life, Kim McCusker (Tracey McDonald Publishers, R260) lees, besef jy dat mens se lewe onherroeplik kan verander binne 'n oogwink. Dikwels het jy ook geen beheer daaroor nie, en is dit ook nie deur jou eie toedoen nie. Hierdie is haar weergawe van die insident in 2011 wat haar lewe vir ewig verander het. Dis emosioneel om te lees hoe ingrypend die veranderinge was. Op 13 September 2011 was sy en haar verloofde op pad na die gimnasium toe 'n minibus-taxi teen hul bakkie gebots het. Sy skets die prentjie van presies hoe die gebeure daarna uitgespeel het en hoe dit gekom het dat sy 780 meter gesleep is deur die minibus. Wat wonderbaarlik is, is dat sy die voorval hoegenaamd oorleef het.
Richard Mason skep 'n kleurryke beeld van Suid-Afrika in 1914. En sy briljante onpartydigheid laat jou aan die einde voel asof jy sopas self in die voetstappe van Piet Barol in die Gwadana-woud gestap het. - Antoinique van Staden
The Quarry is die verhaal van die agtienjarige Kit wat moet toekyk terwyl sy pa Guy besig is om aan kanker te sterf. Die verhaal speel af teen die agtergrond van 'n lang naweek by Guy se huis. Die huis wat grens aan 'n steengroef is in die proses om verkoop te word. Tydens die naweek kom 'n groep van Guy se oud-universiteitsvriende by sy huis byeen. Terwyl Guy sy aggressie teenoor sy siekte op sy vriende en seun uithaal, probeer Kit sy biologiese ma vind. Kit worstel boonop met outisme. Guy se vriende het ook 'n agenda. As studente het hulle 'n video vervaardig en dit blyk pornografies te wees. Die video hou 'n bedreiging in vir hul loopbaansukses en die huis word omgekeer in 'n poging om die video te vind. Hoewel humoristies is die boek plek-plek vervelig. Hierdie is Banks se laaste boek. Hy is self aan kanker oorlede ... Die boek raak teen die einde interessanter, maar sal nie in almal se smaak val nie. – Anne Marais